efektīvu, augsti kvalitatīvu un Pasūtītājam ekonomiski izdevīgu Darbu. Izpildītājs uzņemas pilnu atbildību par visu Darba izpildes gaitā izmantoto metožu un veikto darbību un tā rezultāta atbilstību, stabilitāti un drošību;

- 3.1.3.Izpildītājs apliecina, ka tam ir visas nepieciešamās un LR tiesību aktos paredzētās atļaujas, licences, sertifikāti u.tml., šajā Līgumā noteikto saistību pienācīgai izpildei, kā arī atbilstošas zināšanas, kvalifikācija un pieredze un pietiekams skaits kvalificētu speciālistu un darbinieku;
- 3.1.4.veic Darbu Līgumā noteiktajos termiņos;
- 3.1.5.nekavējoties novērš Pasūtītāja norādītās Darba nepilnības;
- 3.1.6.atlīdzina Pasūtītājam nodarītos zaudējumus pilnā apmērā;

3.1.7.ja būvniecības laikā tiek konstatēti papildu darbi, ko Izpildītājs varēja konstatēt Darba sagatavošanas laikā, bet nav to paredzējis, tad Izpildītājs finansiāli atbild par Pasūtītājam nodarītajiem zaudējumiem;

- 3.1.8.ievēro un pilda Pasūtītāja likumīgās prasības;
- 3.1.9.nodrošina visu nepieciešamo tehnisko noteikumu un saskaņojumu (ja nepieciešams, tad arī papildu tehnisko noteikumu) saņemšanu par saviem līdzekļiem;
- 3.1.10.atbilstoši Pasūtītāja pilnvarojumam veic visas nepieciešamās darbības Darba saskaņošanai un akceptēšanai būvvaldē;
- 3.1.11.neizpauž Līguma darbības laikā un arī pēc tā izbeigšanās Līguma izpildes laikā iegūto informāciju trešajām personām bez Pasūtītāja rakstiskas atļaujas saņemšanas, izņemot gadījumus, kas ir paredzēti un noteikti LR normatīvajos aktos;

3.1.12. vienojas ar pasūtītāju par projektēšanas apspriedēm un protokolē šīs apspriedes.

- 3.2. Pasūtītājs:
- 3.2.1.sniedz Izpildītājam Darba veikšanai pieprasīto informāciju un dokumentus, kas Pasūtītājam ir pieejami;
- 3.2.2.Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.
- 3.3. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Darba veikšanu un Līguma izpildi.
- 3.4. Ja Pasūtītājs Darba veikšanas laikā pēc savas iniciatīvas vēlas mainīt Darbu, tad to ir jāpaziņo Izpildītājam. Izmaiņas īstenojamas tikai pēc abpusējas rakstiskas vienošanās parakstīšanas, paredzot tajā grozījumu izmaksas.
- 3.5. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.

3.6. Pasūtītājs pieņem lēmumu atļaut vai atteikt Izpildītāja personāla, kas norādīti Piegādātāja Piedāvājumā, nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai (Izpildītājs drīkst nomainīt būvprojekta vadītāju ar citu speciālistu, kura kvalifikācija un pieredze atbilst iepirkuma instrukcijas prasībām)

- 3.7. Pēc Darba nodošanas - pieņemšanas akta abpusējas parakstīšanas (saskaņā ar katru 2.5.punktā minēto Darba izpildes posmu) Darbs ir Pasūtītāja īpašums, tai skaitā, visas mantiskās tiesības pieder Pasūtītājam.
- 3.8. Izpildītājs atļauj Pasūtītājam pēc Darba nodošanas - pieņemšanas akta abpusējas parakstīšanas, nesaskaņojot ar Izpildītāju, veikt jebkādus pārveidojumus, grozījumus un papildinājumus Darbā.
- 3.9. Veicot autoruzraudzības Darbu, Izpildītājs apņemas:
- 3.9.1.nodrošināt būvprojekta realizācijas autoruzraudzību dabā, nepieļaujot neatbilstošu konstrukciju, tehnoloģisko iekārtu un būvmateriālu izmantošanu, ja tie nav pilnvērtīgi aizstājēji būvprojektā paredzētajiem;

3.9.2.pēc nepieciešamības, bet ne retāk kā reizi nedēļā aktīvajā būvdarbu periodā apsekot objektu un apsekojuma rezultātus ierakstīt autoruzraudzības žurnālā;

- 3.9.3.piedalīties būvdarbu veikšanā iesaistīto personu sanāksmēs;
- 3.9.4.nepieciešamības gadījumā ierasties būvobjektā vienas darba dienas laikā no Pasūtītāja, būvuzrauga vai būvuzņēmēja uzaicinājuma saņemšanas dienas;

19